CELEX: 62015TA0065
Language: hr
Date: 2017-07-13 00:00:00
Title: Predmet T-65/15: Presuda Općeg suda od 13. srpnja 2017. – Talanton protiv Komisije („Arbitražna klauzula — Ugovor Pocemon — Sedmi okvirni program za istraživanja, tehnološki razvoj i demonstracijske aktivnosti (2007.-2013.) — Prihvatljivi troškovi — Povrat uplaćenih iznosa — Zlouporaba ugovornih prava — Načelo dobre vjere — Legitimna očekivanja — Teret dokaza — Protutužba)

28.8.2017   
            
            
               HR
            
            
               Službeni list Europske unije
            
            
               C 283/32
            
         Presuda Općeg suda od 13. srpnja 2017. – Talanton protiv Komisije
   (Predmet T-65/15) (1)
   
   ((„Arbitražna klauzula - Ugovor Pocemon - Sedmi okvirni program za istraživanja, tehnološki razvoj i demonstracijske aktivnosti (2007.-2013.) - Prihvatljivi troškovi - Povrat uplaćenih iznosa - Zlouporaba ugovornih prava - Načelo dobre vjere - Legitimna očekivanja - Teret dokaza - Protutužba))
   (2017/C 283/47)
   Jezik postupka: grčki
   
      Stranke
   
   
      Tužitelj: Talanton AE – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon (Palaio Faliro, Grčka) (zastupnik: K. Damis, odvjetnik)
   
      Tuženik: Europska komisija (zastupnici: R. Lyal, agent, uz asistenciju L. Athanassioua i G. Gerapetritisa, odvjetnikâ)
   
      Predmet
   
   S jedne strane, zahtjev koji se temelji na članku 272. UFEU-a i kojim se traži utvrđenje da su troškovi koje je tužitelj prijavio u okviru ugovora o dodjeli bespovratnih sredstava br. 216088 vezano za provedbu projekta „Point-of-care monitoring and diagnostics for autoimmune diseases”, sklopljenog u okviru Sedmog okvirnog programa za istraživanja, tehnološki razvoj i demonstracijske aktivnosti (2007.-2013.) bili prihvatljivi i da je Komisijin zahtjev za povrat iznosa od 273 289,63 eura, na temelju navedenog ugovora o dodjeli bespovratnih sredstava, povreda njezinih ugovornih obveza i, s druge strane, protutužba da se tužitelju naloži plaćanje iznosa od 253 289,63 eura, uvećanog za kamate, uz odbitak naknadnih plaćanja.
   
      Izreka
   
   
               1.
            
            
               Tužba se odbija.
            
         
               2.
            
            
               Društvu Talanton AE – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon se nalaže da Europskoj komisiji naknadi iznos od 253 289,63 eura, uplaćen na temelju ugovora o dodjeli bespovratnih sredstava br. 216088 vezano za provedbu projekta „Point-of-care monitoring and diagnostics for autoimmune diseases”, uvećan za zatezne kamate po stopi od 3,55 % računajući od 27. siječnja 2015., uz odbitak iznosa od 5 000 eura koji je Komisiji plaćen 4. svibnja 2015., koji se najprije treba pripisati zateznim kamatama, a zatim glavnici.
            
         
               3.
            
            
               Društvu Talanton – Symvouleftiki-Ekpaideftiki Etaireia Dianomon, Parochis Ypiresion Marketing kai Dioikisis Epicheiriseon se nalaže snošenje troškova.
            
         
      (1)  SL C 138, 27. 4. 2015.